ซันเต๋อบะหมี่เป็ดย่างอร่อยและราคาประหยัด วันนี้มาทาน 4 เมนูครับ
@บะหมี่เป็ดย่างน้ำ น้ำซุปเข้มข้นดีครับออกรสชาติจะหวานนำ เส้นบะหมี่เป็นเส้นจะเล็กๆกว่าร้านอื่นๆแต่มีความเหนียวนุ่มของเส้นดีครับ เนื้อเป็ดไม่เหนียว นุ่มอร่อยดีครับ
@บะหมี่หมูแดงน้ำ น้ำซุป เส้น เหมือนกันครับ ตัวหมูแดงก็อร่อยมากจะเป็นชิ้นที่ค่อนข้างหนากว่าร้านอื่นๆ ได้รสชาติหมูแดงเลยครับ
@บะหมี่หมูกรอบแห้ง รสชาติเข้มข้น ปรุงเพิ่มเล็กน้อยแค่นั้นเองก็อร่อยแล้ว ส่วนหมูกรอบนั้นกรอบมากหนังกรอบจนเหมือนแคบหมู กินกันเพลินทีเดียว
@ลูกชิ้นปิ้ง แป้งค่อนข้างเยอะครับ แต่น้ำจิ้มอร่อยอยู่
ราคาก๋วยเตี๋ยวก็ 35 บาท ลูกชิ้นไม้ละ 10 บาท
บรรยากาศร้าน เป็นร้านในอาคารพาณิชย์ 1 ห้อง รวดเร็วและสะอาดครับ แต่พนักงานหน้าตาไม่ค่อยยิ้มแย้มเท่าไหร่ ค่อนข้างหน้างอเลยทีเดียว
การเดินทาง จากแยกปอยหลวง(ที่มี macro) ตรงเข้าเมือง(อยู่ทางคู่ขนานนะครับไม่ใช่ทางหลัก) เลี้ยวซ้ายเข้าซอยธนุษย์พงษ์(ทางเข้าวัดหนองป่าครั้ง) ตรงไปเรื่อยๆร้านอยู่ซ้ายมือครับเยื้องๆกับวัดครับ หาที่จอดข้างทางได้เลยครับ